Auditor's report — SJWD, period 2019Q1 (reviewed, opinion: unqualified)
Auditor firm: Deloitte
Signed: 2019-05-09

รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต

เสนอคณะกรรมการ

บริษัท เจดับเบิ้ลยูดี อินโฟโลจิสติกส์ จำกัด (มหาชน)

ข้าพเจ้าได้สอบทานงบแสดงฐานะการเงินรวมของบริษัท เจดับเบิ้ลยูดี อินโฟโลจิสติกส์ จำกัด (มหาชน) และบริษัทย่อย (“กลุ่มบริษัท”) และงบแสดงฐานะการเงินเฉพาะกิจการของบริษัท เจดับเบิ้ลยูดี อินโฟโลจิสติกส์ จำกัด (มหาชน) ณ วันที่ 31 มีนาคม 2562 และงบกำไรขาดทุนและกำไรขาดทุนเบ็ดเสร็จอื่นรวมและเฉพาะกิจการ และงบแสดงการเปลี่ยนแปลงส่วนของผู้ถือหุ้นรวมและเฉพาะกิจการ และงบกระแสเงินสดรวมและเฉพาะกิจการสำหรับงวดสามเดือนสิ้นสุดวันเดียวกัน และหมายเหตุประกอบงบการเงินแบบย่อ 
ซึ่งผู้บริหารของกิจการเป็นผู้รับผิดชอบในการจัดทำและนำเสนอข้อมูลทางการเงินระหว่างกาลเหล่านี้ตามมาตรฐานการบัญชีฉบับที่ 34 เรื่อง “การรายงานทางการเงินระหว่างกาล” ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินระหว่างกาลดังกล่าวจากผลการสอบทานของข้าพเจ้า

ขอบเขตการสอบทาน

ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410 “การสอบทานข้อมูลทางการเงินระหว่างกาลโดยผู้สอบบัญชีรับอนุญาตของกิจการ” การสอบทานดังกล่าวประกอบด้วย การใช้วิธีการสอบถามบุคลากรซึ่งส่วนใหญ่เป็นผู้รับผิดชอบด้านการเงินและบัญชี และการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชีทำให้ข้าพเจ้าไม่สามารถได้ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจพบได้จากการตรวจสอบ ดังนั้นข้าพเจ้าจึงไม่อาจแสดงความเห็นต่อข้อมูลทางการเงินระหว่างกาลที่สอบทานได้

ข้อสรุป

ข้าพเจ้าไม่พบสิ่งที่เป็นเหตุให้เชื่อว่าข้อมูลทางการเงินระหว่างกาลดังกล่าวไม่ได้จัดทำขึ้นตามมาตรฐานการบัญชีฉบับที่ 34 เรื่อง “การรายงานทางการเงินระหว่างกาล” ในสาระสำคัญจากการสอบทานของข้าพเจ้า

เรื่องอื่น

ข้าพเจ้าได้แสดงความเห็นอย่างมีเงื่อนไขต่องบการเงินรวมของบริษัทสำหรับปีสิ้นสุดวันที่ 31 ธันวาคม 2561 ตามรายงานของผู้สอบบัญชีลงวันที่ 21 กุมภาพันธ์ 2562 ข้าพเจ้าไม่สามารถได้มาซึ่งหลักฐานการสอบบัญชีที่เหมาะสมอย่างเพียงพอเกี่ยวกับมูลค่าตามบัญชีของเงินลงทุนในบริษัท Phnom Penh SEZ Plc. ซึ่งเป็นบริษัทร่วม ณ วันที่ 31 ธันวาคม 2561 จำนวน 260.88 ล้านบาท และส่วนแบ่งกำไรจากเงินลงทุนในบริษัทร่วมดังกล่าวสำหรับปีสิ้นสุดวันเดียวกันจำนวน 25.36 ล้านบาท เนื่องจากงบการเงินสำหรับปีสิ้นสุดวันที่ 31 ธันวาคม 2561 ของบริษัทร่วมดังกล่าวอยู่ระหว่างการตรวจสอบโดยผู้สอบบัญชีของบริษัทร่วมซึ่งยังไม่แล้วเสร็จ ดังนั้น บริษัทได้บันทึกเงินลงทุนตามวิธีส่วนได้เสียในบริษัทร่วมดังกล่าวโดยใช้
งบการเงินของบริษัทร่วมสำหรับปีสิ้นสุดวันที่ 31 ธันวาคม 2561 ซึ่งจัดทำโดยผู้บริหารของบริษัทร่วมที่ยังมิได้ผ่านการตรวจสอบ อย่างไรก็ตาม ในระหว่างงวดสามเดือนสิ้นสุดวันที่ 31 มีนาคม 2562 ผู้สอบบัญชีของบริษัทร่วมได้ตรวจสอบงบการเงินของบริษัทร่วมสำหรับปีสิ้นสุดวันที่ 31 ธันวาคม 2561 เสร็จเรียบร้อยแล้ว ทำให้ข้าพเจ้าได้หลักฐานการสอบบัญชีที่เหมาะสมอย่างเพียงพอในเรื่องนี้แล้วและได้ข้อสรุปว่า ไม่มีรายการปรับปรุงใดที่จำเป็นต่อจำนวนเงินของเงินลงทุนในบริษัทร่วมดังกล่าว ณ วันที่ 31 ธันวาคม 2561 และส่วนแบ่งกำไรจากเงินลงทุนในบริษัทร่วมดังกล่าวสำหรับปีสิ้นสุดวันเดียวกัน

ดร. เกียรตินิยม  คุณติสุข

กรุงเทพมหานคร	ผู้สอบบัญชีรับอนุญาตเลขทะเบียน 4800

วันที่ 9 พฤษภาคม 2562	บริษัท ดีลอยท์ ทู้ช โธมัทสุ ไชยยศ สอบบัญชี จำกัด